als_Latn dik_Latn sag_Latn
Komiteti Olimpik Kombëtar Shqiptar organizoi dje ceremoninë e promovimit të Ekipit Olimpik Rinor që do të marrë pjesë në Lojërat Olimpike Rinore, që do të zhvillohen në Kinë më Nanjing. Në këtë ceremoni mori pjesë presidenti i KOKSH, z. Viron Bezhani, i cili nën tingujt e Himnit Kombëtar i dorëzoi flamurin Kombëtar, sportistes Noel Borshi. Notarja do të jetë mbajtësja e flamurit në ceremoninë e parakalimit të ekipeve në “Ninjing 2014”. Në ceremoninë e djeshme ka qenë i pranishëm Ambasadori i Kinës, i cili siguroi për punën e madhe që është bërë në vendin e tij për organizimin e këtyre lojërave dhe se çdo sportist do të ndihet mjaft mirë, duke pasur të gjitha kushtet për të garuar dhe për të arritur suksesin e mundshëm. Nuk mungoi as Kampioni i Evropës në peshëngritje, Erkand Qerimaj, i cili i uroi ekipit suksese në rrugën drejt “Nanjing 2014”. Dje në orën 19:00 nga Tirana së bashku me stafin që i shoqëron janë nisur notarja Noel Borshi dhe dy atletët Eneda Deliu dhe Fatjon Serhati. Ekipit do t’i bashkohen në Itali dy çiklistët Ridian Kopështi dhe Realdo Ramaliu.
KOKSH i dorëzon flamurin ekipit që do të marrë pjesë në “Nanjing 2014”0
Share.
als_Latn als_Latn eng_Latn